Хајдучке и ускочке пјесме
Хајдучке и ускочке пјесме су циклус српске епске народне поезије из периода османске власти. Правилнији назив за пјесме из овог периода био би пјесме средњих времена како их је Вук Караџић назвао, јер поред пјесама о хајдуцима и ускоцима у овом циклусу има пјесама о дешавањима из међународне историје (османски покушај освајања Беча, турско-руски ратови) или о односу хришћанске (српске) цркве и Османског царства. У хајдучком и ускочком циклусу нема довољне повезаности, ни јединственог прегледа догађаја, па се дешава да исти ликови, посебно турски, гину више пута.

Главни мотив који се јавља у готово свим песмама овог циклуса су јунаштво и издржљивост хајдука, њихова честитост и одлучност да се одупру отпору и издрже најтеже муке. О хајдуцима се пева као храбрим српским одметницима и заштитницима поробљеног српског народа. Представљали су осветничку руку народа која турским освајачима није давала миран живот знајући да могу бити мета хајдука.

Пјесме о временима османске владавине, као и преткосовске и косовске пјесме, сабирају се у више тематских кругова, у чијем средишту су јунаци или групе јунака, као што су: круг око Старине Новака и његове дружине и његовог сина Грујице, круг око Мијата Томића, око Баје Пивљанина, круг око сењских ускока гдје су главни јунаци Сењанин Иво, Сењанин Тадија, Комнен Барјактар и други, круг око котарских ускока, где се јављају Стојан Јанковић, његов отац Јанко Митровић, Илија Смиљанић, Вук Мандушић и многи други.

У хајдучки и ускочки циклус спадају сљедеће пјесме:

Види још 
 Српске епске народне пјесме
 Хајдуци
 Ускоци

Референце

Литература 
 

Српске епске народне песме